Tolong jelaskan mengenai Oktober dari 1983 dalam bahasa melayu

2 Oktober - Neil Kinnock dipilih sebagai ketua Parti Buruh British.

4 Oktober - Richard Noble menetapkan rekod kelajuan daratan baru sebanyak 633.468 batu sejam melalui keretanya, Thrust 2, di Gurun Black Rock, Nevada.

4 Oktober - Restoran Hooters dibuka di Clearwater, Florida

7 Oktober - Rancangan untuk membubarkan Majlis Greater London diumumkan.

9 Oktober - Pengeboman Rangoon membunuh Lee Bum Suk, Menteri Luar Negeri Korea Selatan, serta 21 orang yang lain.

12 Oktober - Tanaka Kakuei, bekas Perdana Menteri Jepun, didapati bersalah kerana menerima rasuah sebanyak AS$2 juta daripada Lockheed, dan dihukum pemenjaraan selama empat tahun.

19 Oktober - Maurice Bishop, Perdana Menteri Grenada, bersama-sama dengan 40 orang lain, dihukum mati dalam sebuah rampasan kuasa tentera.

21 Oktober - Dalam Persidangan Agung Timbang dan Ukur Ke-17, meter ditakrifkan dari segi kelajuan cahaya sebagai jarak yang digerak oleh cahaya di hampagas dalam jangka masa 1/299,792,458 saat.

22 Oktober - Di Bonn, Jerman Barat, orang-orang menunjuk perasaan untuk menyokong perlucutan senjata nuklear.

23 Oktober - Pengeboman trak pembunuhan diri memusnahkan kedua-dua berek Angkatan Tentera Marin Amerika Syarikat dan Perancis di Beirut, dan membunuh 241 anggota tentera Amerika Syarikat, 58 orang askar payung terjun Perancis, dan 6 orang awam Lebanon.

24 Oktober - Arthur Hutchinson membunuh tiga ahli keluarga Laitner dan merogol anak perempuan mereka di Dore, sebuah subbandar Sheffield.

25 Oktober - Angkatan tentera Amerika Syarikat menyerang Grenada atas perintah Eugenia Charles dari Dominica, salah satu ahli Pertubuhan Negara-negara Amerika.

27 Oktober - Paus John Paul II melawat Mehmet Ali Ağca, orang yang mencuba membunuhnya, di penjara untuk mengampunkannya.

30 Oktober - Pilihan raya demokratik yang pertama diadakan di Argentina selepas 7 tahun pemerintahan tentera.